cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.1490
title: นิติกรรมที่มีข้อบกพร่องหลายเหตุ

description: จากการที่ประมวลกฎหมายแพ่งและพาณิชย์ของไทยมีบทบัญญัติที่ทำให้นิติกรรมบกพร่องไม่สมบูรณ์อยู่หลายกรณีนี้เอง จึงทำให้ข้อเท็จจริงหนึ่งอาจปรับใช้หลักเกณฑ์ทางกฎหมายได้หลายเรื่อง และส่งผลให้นิติกรรมตกเป็นโมฆะและ/หรือโมฆียะหลายเหตุในขณะเดียวกัน ซึ่งประเด็นมีว่า ปัจจุบันยังไม่มีหลักเกณฑ์ทางกฎหมายไทยที่รองรับถึงกรณีที่นิติกรรมมีข้อบกพร่องหลายเหตุโดยตกเป็นโมฆะและ/หรือโมฆียะซ้อนกันในข้อเท็จจริงหนึ่งไว้อย่างชัดเจน ไม่ว่าจะในรูปแบบของบทบัญญัติของกฎหมาย คำอธิบายในทางตำรา หรือคำพิพากษาของศาลที่ตัดสินในประเด็นดังกล่าวโดยตรง จึงทำให้เกิดปัญหาที่นำมาพิจารณาว่า ผลทางกฎหมายของนิติกรรมที่มีข้อบกพร่องหลายเหตุควรเป็นอย่างไรจากการศึกษาพบว่าหลักเกณฑ์ที่ทำให้นิติกรรมตกเป็นโมฆะหรือโมฆียะตามกฎหมายไทยอาจแบ่งออกเป็น 2 กรณี ได้แก่ เหตุบกพร่องของการแสดงเจตนา และ เหตุเงื่อนไขความมีผลของนิติกรรม โดยเหตุบกพร่องของการแสดงเจตนาวางรากฐานอยู่บนหลักของเรื่องประโยชน์ของเอกชนและความศักดิ์สิทธิ์ในการแสดงเจตนา (Autonomy of Will) ส่วนเหตุเงื่อนไขความมีผลของนิติกรรม มีรากฐานอยู่บนเรื่องส่วนได้ส่วนเสียของสาธารณะและหลักความสงบเรียบร้อยของประชาชน (Public Policy) ซึ่งหลักการทั้งสองกรณีกฎหมายให้ความสำคัญและมุ่งคุ้มครองโดยมีนัยที่ไม่เหมือนกัน และแม้ในทางทฤษฎีจะยอมรับกันว่าการแสดงเจตนาเป็นรากฐานและหัวใจของนิติกรรม อย่างไรก็ดี ความสงบเรียบร้อยของประชาชนก็ยังเป็นกฎหมายที่เข้ามาเป็นกรอบในการจำกัดขอบเขตของความศักดิ์สิทธิ์ในการแสดงเจตนาของผู้เข้าทำนิติกรรมได้ ซึ่งจากหลักการนี้อาจทำให้เข้าใจได้ว่า ในทุกเหตุเงื่อนไขความมีผลของนิติกรรมเป็นบทบัญญัติของกฎหมายที่มีฐานะเหนือกว่าเหตุบกพร่องของการแสดงเจตนา ในขณะที่เมื่อพิจารณาทฤษฎีหลักความสงบเรียบร้อยของประชาชน กฎหมายฝรั่งเศส และกฎหมายลุยเซียนา กลับพบว่า เหตุที่ทำให้นิติกรรมตกเป็นโมฆะหรือโมฆียะในบางกรณี ที่กฎหมายไทยเห็นว่าเป็นเรื่องที่มุ่งคุ้มครองความสงบเรียบร้อยของประชาชน กลับไม่ได้ถูกบัญญัติในลักษณะเดียวกันกับกฎหมายไทย นอกจากนี้ จากการพิจารณาหลักเกณฑ์รายละเอียดของในแต่ละมาตราประกอบกับการค้นคว้าแนวคิดทฤษฎีของนิติกรรม จะพบว่า เหตุที่ทำให้นิติกรรมตกเป็นโมฆะและโมฆียะต่างมีวัตถุประสงค์ หลักเกณฑ์ รายละเอียดในการคุ้มครองที่แตกต่างกันไปในแต่ละเหตุ และไม่ใช่เหตุเงื่อนไขความมีผลของนิติกรรมทุกเหตุที่จะมีฐานะเหนือกว่าเหตุบกพร่องของการแสดงเจตนา ดังนั้น การพิจารณาและวิเคราะห์หลักเกณฑ์ทางกฎหมายของในแต่ละประเทศ รวมไปถึงแนวคิดทฤษฎีของนิติกรรม เพื่อนำมาชั่งน้ำหนักประโยชน์ได้เสียและความร้ายแรงของสิ่งที่กฎหมายมุ่งคุ้มครองในแต่ละมูลเหตุ จึงเป็นหลักเกณฑ์ที่สามารถนำมาศึกษาวิเคราะห์หาแนวทางการปรับใช้กฎหมายไทยให้เกิดความแน่นอนชัดเจนและก่อให้เกิดความเป็นธรรมได้
DOI: 10.14457/tu.the.2022.1493
title: หลักประโยชน์สูงสุดของเด็ก: ศึกษากรณีการสมรสระหว่างเด็กกับผู้รับบุตรบุญธรรมหรือผู้ปกครอง

description: การจัดทำวิทยานิพนธ์เล่มนี้มีวัตถุประสงค์เพื่อศึกษาการคุ้มครองประโยชน์สูงสุดของเด็ก (The best interest of the child) เพื่อหาแนวทางป้องกันคุ้มครองเด็กที่เหมาะสม ในกรณีการสมรสของผู้เยาว์ซึ่งถือว่าเป็นเด็กตามอนุสัญญาว่าด้วยสิทธิเด็ก (Convention on the Right of Child) กับบุคคลในครอบครัวที่มีสถานะเป็นผู้รับบุตรบุญธรรมที่กฎหมายไม่ห้ามทำการสมรสเนื่องจากไม่ใช่ญาติสืบสายโลหิตโดยตรง และการสมรสกับผู้ปกครองซึ่งกฎหมายไม่ได้บัญญัติห้ามทำการสมรส ซึ่งกรณีที่เด็กต้องทำการสมรสกับบุคคลทั้งสองกรณีดังกล่าวย่อมมีลักษณะขัดต่อหลักผลประโยชน์ขัดกันเพราะผู้ใช้อำนาจปกครองที่จะให้ความยินยอมในการสมรสของเด็กเป็นบุคคลเดียวกันกับคนที่เด็กต้องทำการสมรสด้วยนอกจากนี้ จากการศึกษาบทบัญญัติแห่งกฎหมายของไทยในปัจจุบันพบว่า ตามบทบัญญัติมาตรา 1436 (3) (4) ประกอบกับมาตรา 1454 แห่งประมวลกฎหมายแพ่งและพาณิชย์ ซึ่งบัญญัติให้ผู้เยาว์ต้องขอความยินยอมจากผู้รับบุตรบุญธรรมหรือผู้ปกครองแล้วแต่กรณีนั้น มีลักษณะเป็นการทับซ้อนของผลประโยชน์ (Conflict of Interest) ของผู้ใช้อำนาจปกครองกับสิทธิและเสรีภาพในการแสงเจตนาสมรสของเด็ก ซึ่งอาจทำให้เด็กขาดอิสระในการตัดสินใจ อย่างแท้จริง (Privacy right) ในการก่อตั้งครอบครัว และเป็นการไม่สอดคล้องกับหลักการประโยชน์สูงสุดของเด็ก เนื่องจากเด็กอาจไม่สามารถแสดงความเห็น หรือความต้องการของตนเองได้อย่างแท้จริงเพราะตกอยู่ภายใต้ความสัมพันธ์เชิงอำนาจที่ถูกครอบงำจากสถานะความเป็นผู้รับบุตรบุญธรรมหรือผู้ปกครอง ซึ่งยังไม่มีบทบัญญัติของกฎหมายหรือกระบวนการใดที่จะมาคุ้มครองประโยชน์สูงสุดของเด็กในกรณีที่เด็กอาจต้องทำการสมรสกับบุคคลในครอบครัวเดียวกันด้วยเหตุนี้ เมื่อเด็กเป็นบุคคลหนึ่งที่ต้องได้การรับรองและคุ้มครอง ทั้งทางด้านร่างกาย จิตใจ อารมณ์ สังคม สติปัญญาโดยไม่ถูกเลือกปฏิบัติ เด็กจึงมีสิทธิแสดงความเห็น หรือความต้องการของตนเองได้โดยอิสระ และมีเสรีภาพอย่างแท้จริง ปราศจากอำนาจครอบงำของผู้ใช้อำนาจปกครอง หากเด็กจะต้องทำการสมรสกับผู้รับบุตรบุญธรรมหรือผู้ปกครองของตนเอง ซึ่งผู้เขียนได้นำแนวทางของกฎหมายประเทศเยอรมันมาปรับใช้ โดยให้ศาลเป็นผู้ใช้ดุลยพินิจในการอนุญาตให้เด็กสมรสกับบุคคลในครอบครัวเดียวกันได้
DOI: 10.14457/tu.the.2022.1494
title: ความท้าทายทางกฎหมายในการปฏิบัติตามพันธกรณีของอนุสัญญาบาเซล: ศึกษากรณีขยะพลาสติก (plastic waste)

description: วิทยานิพนธ์ฉบับนี้ ศึกษาเกี่ยวกับมาตรการทางกฎหมายในการกำกับดูแลกระบวนการนำเข้าขยะ โดยเฉพาะขยะพลาสติกซึ่งเป็นการนำเข้ามาโดยเหตุผลเพื่อการรีไซเคิล จึงได้ทำการศึกษาแนวทางจากอนุสัญญาบาเซลซึ่งเป็นอนุสัญญาที่วางแนวทางการควบคุมเคลื่อนย้ายของเสียข้ามแดน โดยอนุสัญญาดังกล่าว ได้มีการปรับปรุงแก้ไขใหม่ในภาคผนวกท้ายอนุสัญญาบาเซลซึ่งได้มีการกำหนดประเภทของขยะพลาสติกใหม่ โดยเป็นการแก้ไขภาคผนวกที่เกี่ยวข้องกับพลาสติก(Plastic Waste Amendments) จากเดิมที่กำหนดให้เป็นของเสียอื่น ได้มีการปรับปรุงแก้ไขของเสียประเภทพลาสติกใหม่เป็นของเสียอันตราย ที่จะต้องมีมาตรการในการจัดการที่แตกต่างกันออกไป รวมไปถึงการการศึกษาถึงมาตรการทางกฎหมาย ในการรองรับการให้สัตยาบันต่อข้อแก้ไขอนุสัญญา (Ban Amendments 1995) ตลอดจนความพร้อมในด้านกฎหมาย และแนวทางการจัดการของประเทศไทย ให้สอดรับกับพันธกรณีของอนุสัญญาบาเซลจากการศึกษาพบว่า แนวทางมาตรการทางกฎหมาย ในการปฏิบัติตามพันธกรณีในฐานะที่ประเทศไทยเป็นภาคีสมาชิกของอนุสัญญาบาเซล ที่ได้มีการออกข้อแก้ไขภาคผนวกใหม่นั้นมีประเด็นที่ต้องนำมาพิจารณาอยู่คือ การแบ่งประเภทของขยะพลาสติกที่ได้มีการกำหนดแนวทางปฏิบัติใหม่สำหรับขยะพลาสติกบางประเภทที่ถูกจัดอยู่ในประเภทของเสียอันตราย และไม่อันตรายที่มีมาตรการที่แตกต่างกัน โดยประเด็นสำคัญอยู่ที่เงื่อนไขในการส่งออกและนำเข้าขยะพลาสติกสำหรับขยะพลาสติกที่ไม่อันตรายนั้น ไม่ต้องมีการแจ้งการบอกกล่าวล่วงหน้าจากรัฐต้นทางไปยังรัฐปลายทาง แต่มีเงื่อนไขว่า จะต้องเป็นการนำเข้ามาเพื่อไปใช้ในการรีไซเคิลในลักษณะการจัดการที่ดี และจะต้องเป็นขยะพลาสติกที่เกือบจะปราศจากการปนเปื้อน โดยคำว่าเป็นการจัดการที่ดีนั้นไม่ได้มีนิยามความหมายสากลที่ทุกรัฐภาคีจะต้องนำไปปฏิบัติ รวมไปถึงไม่ได้มีการกำหนดอัตราการปนเปื้อนที่เป็นสากลว่า อย่างไรถึงจะถือได้ว่าเข้าลักษณะของการ “เกือบจะปราศจากการปนเปื้อน” ประกอบกับประเทศไทยไม่ได้มีกฎหมายฉบับใดที่ให้นิยามคำว่า “ของเสียอันตราย” เอาไว้อย่างชัดเจนนัก ซึ่งรัฐภาคีจะต้องนำมาปรับใช้และอนุวัติการกฎหมายหรือแนวทางปฏิบัติให้สอดคล้องกันดังนั้น จากการปรับปรุงข้อแก้ไขของอนุสัญญาดังกล่าว ได้ข้อสรุปว่า ประเทศไทยในฐานะประเทศภาคีสมาชิกของอนุสัญญาบาเซล และได้มีการให้สัตยาบันต่อข้อแก้ไขอนุสัญญาฯ ควรต้องมีการกำหนดมาตรการและนิยามกฎหมายให้สอดคล้องกับวัตถุประสงค์ เพื่อให้การปรับใช้ข้อกฎหมายและแนวทางปฏิบัติเป็นไปในทิศทางเดียวกัน จึงเป็นเรื่องที่ผู้เขียนได้นำเสนอมาตรการและนิยามทางกฎหมาย เพื่อให้เกิดความชัดเจนในแนวทางการปฏิบัติ และสอดรับกับพันธกรณีที่ประเทศไทยมีต่ออนุสัญญาบาเซล
DOI: 10.14457/tu.the.2022.1495
title: การบังคับคดีแพ่งและพาณิชย์ตามคำพิพากษาของศาลต่างประเทศ: ศึกษากรณีการนำคำพิพากษาของศาลต่างประเทศมาบังคับคดีในประเทศไทย

description: ในปัจจุบันพัฒนาการทางสังคมนํามาซึ่งความเจริญก้าวหน้าทางการค้า การลงทุน และเศรษฐกิจระหว่างประเทศเป็นอย่างมาก การติดต่อระหว่างคนชาติของรัฐต่าง ๆ จึงเป็นไปได้ง่ายและสะดวก คนชาติไทยก็ย่อมเดินทางไปผูกนิติสัมพันธ์กับคนต่างชาติ หรือคนต่างชาติก็เดินทางมาผูกนิติสัมพันธ์กับคนชาติไทยมากขึ้น ทำให้ความสัมพันธ์ทางด้านพาณิชย์ขยายตัว เอกชนมีนิติสัมพันธ์ในทางการค้าระหว่างประเทศมากขึ้น การที่รัฐใดจะยอมรับและบังคับคดีตามคําพิพากษาของศาลแห่งรัฐอื่นได้นั้นจะต้องเข้าหลักเกณฑ์หรือเงื่อนไขตามที่กฎหมายภายในของรัฐที่ได้รับการร้องขอกำหนดไว้ หากคําพิพากษาของศาลแห่งรัฐใดไม่เข้าหลักเกณฑ์หรือเงื่อนไขแล้ว รัฐที่ได้รับการร้องขอสามารถที่จะปฏิเสธไม่ยอมรับบังคับคดีตามคําพิพากษานั้นได้ ฉะนั้นการศึกษาในเรื่องการบังคับคดีแพ่งและพาณิชย์ตามคําพิพากษาของศาลต่างประเทศจึงเป็นเรื่องที่มีความสำคัญเป็นอย่างยิ่งในสภาวการณ์ปัจจุบันที่คาดหมายได้ว่ามีโอกาสที่จะเกิดปัญหาในเรื่องนี้ขึ้นมีความเป็นไปได้สูง จากการศึกษาผู้เขียนพบว่า ปัจจุบันประเทศไทยไม่มีข้อตกลงระหว่างประเทศที่ว่าด้วยการยอมรับและบังคับคดีตามคําพิพากษาศาลต่างประเทศกับประเทศใดเลย อีกทั้งไม่มีบทบัญญัติของกฎหมายในเรื่องการบังคับคดีแพ่งและพาณิชย์ตามคําพิพากษาของศาลต่างประเทศไว้แต่อย่างใด สถานภาพทางกฎหมายในเรื่องนี้ของไทยจึงมีลักษณะคลุมเครืออยู่มาก จึงทำให้การบังคับคดีตามคําพิพากษาศาลต่างประเทศมีปัญหาและอุปสรรคหลายประการ อาทิ ปัญหาเรื่องหลักอำนาจอธิปไตย ปัญหาเรื่องความแตกต่างทางด้านระบบกฎหมายที่ส่งผลให้การปรับกฎหมายของแต่ละประเทศมีความแตกต่างกันทั้งในเรื่องกฎหมายสารบัญญัติและกฎหมายวิธีสบัญญัติ รวมถึงปัญหาเรื่องมาตรฐานของกระบวนการยุติธรรมของแต่ละประเทศที่ต่างกัน ด้วยเหตุผลดังกล่าวข้างต้น จึงเป็นเหตุจูงใจให้ผู้เขียนเลือกทำสารนิพนธ์ตามหัวข้อนี้ โดยผู้เขียนมีข้อเสนอแนะให้มีการแก้ไขปรับปรุงกฎหมายวิธีพิจารณาความแพ่งในภาค 4 การบังคับคดีที่ว่าด้วยการยอมรับและการบังคับคดีแพ่งและพาณิชย์ตามคําพิพากษาของศาลต่างประเทศ โดยกำหนดแนวทางและบทบาทของประเทศไทยในเรื่องการยอมรับและบังคับตามคําพิพากษาศาลต่างประเทศเกี่ยวกับหลักเกณฑ์หรือเงื่อนไขในการยอมรับและบังคับคดีตามคําพิพากษาศาลต่างประเทศตามหลักสากลทั้งในระบบ Common Law และระบบ Civil Law ซึ่งเป็นที่ยอมรับของนานาอารยประเทศ โดยการยอมให้นําคําพิพากษาศาลต่างประเทศ (ศาลที่มีคําพิพากษา) เข้ามาบังคับโดยตรงในประเทศไทย (ประเทศที่มีการร้องขอ) ในลักษณะการบังคับคดีเช่นเดียวกับการบังคับคดีตามคําพิพากษาของศาลไทยนั้นเอง เพื่อสร้างระบบการยอมรับและบังคับคดีตาม คําพิพากษาที่มีความเป็นเอกภาพและมีผลทางกฎหมายที่แน่นอน และนํามาเป็นแนวทางสำหรับประเทศไทยที่จะนําหลักการดังกล่าวมาใช้และทำให้หน่วยงานที่เกี่ยวข้อง อาทิ สำนักงานศาลยุติธรรม สำนักงานอัยการสูงสุด กรมบังคับคดี เป็นต้น มีความพร้อมอย่างเต็มที่ที่จะดำเนินการบังคับใช้กฎหมายในลักษณะที่ให้ความเป็นธรรมแก่ผู้ที่มีส่วนได้ส่วนเสียทุกฝ่าย อันจะทำให้เกิดความสะดวกรวดเร็ว เป็นการประหยัดค่าใช้จ่ายและระยะเวลาในการดำเนินคดีมากยิ่งขึ้น
DOI: 10.14457/tu.the.2022.1499
title: การวิเคราะห์ความเหมาะสมในการกำหนดค่าสินไหมทดแทนเพื่อละเมิดต่อสัตว์เลี้ยง

description: นับแต่อดีต คนกับสัตว์ ต่างมีความสัมพันธ์กันมาอย่างยาวนาน แต่ปัจจุบันเริ่มมีการเลี้ยงสัตว์เพื่อใช้เป็นเพื่อนกับมนุษย์ (companion pet) สัตว์เลี้ยงอย่างเช่น สุนัขและแมว เมื่อสัตว์ที่เลี้ยงไว้ถูกทำร้ายโดยบุคคลอื่น เป็นเหตุให้สัตว์เลี้ยงต้องเจ็บป่วยหรือเสียชีวิต เจ้าของย่อมมีสิทธิที่จะเรียกค่าสินไหมทดแทนต่อการทำละเมิดกับสัตว์ที่เลี้ยงไว้ได้ แต่หากพิจารณาการกำหนดค่าสินไหมทดแทนในกฎหมายแพ่งและพาณิชย์ มาตรา 438 นั้น ค่าสินไหมทดแทนนั้นได้แก่การคืนทรัพย์อันผู้เสียหายต้องเสียไปเพราะละเมิดหรือการใช้ราคาทรัพย์สินนั้น ผลกระทบที่ตามมาคือความเสียหายอย่างอื่นที่ไม่ใช่ตัวเงิน หรือความเสียหายทางจิตใจเช่น ความโศกเศร้า ความเครียด การสูญเสียความเป็นมิตรกับสัตว์เลี้ยง (loss of companionship) ไม่สามารถที่จะเรียกให้ชดใช้ได้จากเหตุละเมิดที่กระทำต่อทรัพย์สินทั้งนี้จากการศึกษากฎหมายของประเทศไทยและกฎหมายของประเทศสหรัฐอเมริกา พบว่าควรกำหนดให้มีการเรียกค่าเสียหายที่ไม่อาจคำนวณเป็นเงินได้เพิ่มเติมจากค่าเสียหายต่อทรัพย์สินที่เป็นไปตามมูลค่าทางตลาดดังนั้น ผู้เขียนจึงขอเสนอให้แก้ไขเพิ่มเติมประมวลกฎหมายแพ่งและพาณิชย์ มาตรา 438 โดยนำแนวคิดการกำหนดค่าสินไหมทดแทนตามมูลค่าที่แท้จริง มาประกอบกับการใช้ราคาทรัพย์ตามมูลค่าตลาด ในการใช้ดุลพินิจของศาลไทย เพราะกรอบของการกำหนดด้วยราคาตลาดนั้นไม่เหมาะสมกับลักษณะของสัตว์เลี้ยง โดยมูลค่าที่แท้จริงของสัตว์เลี้ยงนั้น อาจพิจารณาจาก ประโยชน์ที่สัตว์เลี้ยงมอบให้หรือความเป็นมาของสัตว์เลี้ยงนั้น ค่าใช้จ่ายในการซื้อสัตว์เลี้ยงสายพันธุ์เดียวกัน ค่าใช้จ่ายในการให้ภูมิคุ้มกัน ค่าใช้จ่ายในการทำหมันสัตว์เลี้ยง และค่าใช้จ่ายในการฝึกอบรมนอกจากนี้ผู้เขียนคิดว่าควรเสนอให้มีการแก้ไขเพิ่มเติมมาตรา 446 โดยกำหนดค่าสินไหมทดแทนเพื่อความเสียหายอันไม่อาจคำนวณเป็นเงินได้หรือค่าเสียหายทางจิตใจ ให้กับเจ้าของสัตว์เลี้ยงในกรณีที่ต้องสูญเสียสัตว์เลี้ยงไปเพราะเหตุละเมิด โดยเสนอให้พิจารณาจากหลักเกณฑ์ เช่น ความร้ายแรงของการทำละเมิดต่อสัตว์เลี้ยง ความผูกพันระหว่างเจ้าของกับสัตว์เลี้ยง โดยพิจารณาจากระยะเวลาที่ได้ให้การเลี้ยงดูสัตว์เลี้ยง รวมถึงพฤติการณ์ในการเลี้ยงดูของเจ้าของ และการสูญเสียสัตว์เลี้ยงนั้นก่อให้เกิดภาวะทางอารมณ์อย่างไรต่อเจ้าของ
DOI: 10.14457/tu.the.2022.1500
title: ความรับผิดทางแพ่งของแพลตฟอร์มพาณิชย์อิเล็กทรอนิกส์: ศึกษากรณีการละเมิดทรัพย์สินทางปัญญา

description: ด้วยผลของการพัฒนาเทคโนโลยีสารสนเทศทำให้การสื่อสารเชื่อมต่อระหว่างบุคคลไม่มีขีดจำกัดในเรื่องพรมแดน อีกทั้งยังเป็นไปด้วยความสะดวก รวดเร็วและง่ายยิ่งขึ้นอันส่งผลให้กิจกรรมและพฤติกรรมของบุคคลเปลี่ยนแปลงไปจากเดิมโดยเฉพาะการซื้อขายสินค้าและบริการ ทำให้เกิดธุรกิจประเภทแพลตฟอร์มพาณิชย์อิเล็กทรอนิกส์ (e-Commerce platform) ขึ้นเป็นสื่อกลางในสื่อสารและนำเสนอสินค้าและบริการระหว่างผู้ซื้อและผู้ขายอีกช่องทางหนึ่ง แต่ด้วยการเข้าถึงที่ไร้พรมแดนทำให้เกิดปัญหาการจำหน่ายและเผยแพร่สินค้าที่มีลักษณะละเมิดทรัพย์สินทางปัญญาโดยเฉพาะลิขสิทธิ์ เครื่องหมายการค้า และสิทธิบัตร มากยิ่งขึ้นส่งผลกระทบต่อสิทธิเจ้าของทรัพย์สินทางปัญญาโดยตรงจากการศึกษาผู้เขียนพบว่าแม้ประเทศไทยนั้นจะได้มีนโยบายและบทบัญญัติที่มุ่งคุ้มครองสิทธิเจ้าของทรัพย์สินทางปัญญา แต่กฎหมายของประเทศไทยยังไม่อาจตีความครอบคลุมเพื่อให้สิทธิเจ้าของทรัพย์สินทางปัญญาเรียกร้องให้แพลตฟอร์มพาณิชย์อิเล็กทรอนิกส์ชดใช้เยียวยาความเสียหายจากการกระทำของผู้ใช้บริการได้โดยตรงเพราะลักษณะของการดำเนินการของแพลตฟอร์มพาณิชย์อิเล็กทรอนิกส์เปรียบเสมือนผู้ที่นำเสนอสินค้าให้กับผู้ใช้บริการเท่านั้นอันหากมีการกระทำละเมิดขึ้น ก็ไม่อาจถือได้ว่าแพลตฟอร์มพาณิชย์อิเล็กทรอนิกส์ได้มีส่วนร่วมในการกระทำที่จะก่อให้เกิดความรับผิดตามกฎหมายได้ประกอบกับหน้าที่ที่พึงปฏิบัติของแพลตฟอร์มพาณิชย์อิเล็กทรอนิกส์เกี่ยวกับมาตรการคุ้มครองสิทธิทรัพย์สินทางปัญญาในประเทศไทยยังมีความไม่ชัดเจนทำให้ไม่อาจตีความไปถึงความรับผิดแก่แพลตฟอร์มพาณิชย์อิเล็กทรอนิกส์ได้อีกเช่นกัน ซึ่งหากศึกษาเปรียบเทียบกับหลักกฎหมายของสาธารณรัฐประชาชนจีน สหรัฐอเมริกา และสาธารณรัฐอินเดีย จะเห็นได้ว่ามีการบัญญัติหน้าที่ของแพลตฟอร์มพาณิชย์อิเล็กทรอนิกส์ให้ต้องกระทำการ รวมถึงความรับผิดของแพลตฟอร์มพาณิชย์อิเล็กทรอนิกส์ที่ชัดเจนและแน่นอน ทำให้การบังคับใช้กฎหมายทรัพย์สินทางปัญญามีประสิทธิภาพและสำหรับเจ้าของสิทธิทรัพย์สินทางปัญญาก็ได้รับความคุ้มครองตามวัตถุประสงค์ของกฎหมาย จึงเป็นแนวทางที่สำคัญที่ควรนำมาศึกษาและพิจารณาเพื่อหาแนวทางแก้ไขต่อไปด้วยเหตุข้างต้นนี้จึงนำมาสู่ผลการศึกษาเสนอแนวทางที่เห็นควรแก้ไขเพิ่มเติมบทบัญญัติให้มีการกำหนดหน้าที่ที่ชัดเจนเพื่อใช้เป็นบทสันนิษฐานที่ก่อให้เกิดความรับผิดแก่แพลตฟอร์มพาณิชย์อิเล็กทรอนิกส์ต่อไปโดยอาศัยแนวคิดความรับผิดอย่างเคร่งครัด (strict liability) เป็นสำคัญ
DOI: 10.14457/tu.the.2022.1503
title: หลักเกณฑ์การขออนุญาตจัดตั้งธนาคารเสมือนในประเทศไทย

description: ธนาคารเสมือน (virtual bank) เป็นธุรกิจธนาคารพาณิชย์รูปแบบใหม่ที่ให้บริการทางการเงินแก่ลูกค้าผ่านช่องทางดิจิทัลเป็นหลัก โดยมีสาขาทางกายภาพอย่างจำกัด หรือไม่มีสาขาทางกายภาพ ซึ่งจะช่วยลดต้นทุนการดำเนินการ เพิ่มประสิทธิภาพการให้บริการด้วยเทคโนโลยีที่ทันสมัย นำเสนอบริการทางการเงินที่ตอบสนองตามความต้องการของลูกค้า ช่วยส่งเสริมการพัฒนานวัตกรรมทางการเงิน ส่งเสริมการแข่งขันในธุรกิจธนาคาร และส่งเสริมการเข้าถึงบริการทางการเงิน ซึ่งปัจจุบันมีการจัดตั้งธนาคารเสมือนขึ้นแล้วในหลายประเทศทั่วโลก ภายใต้แนวนโยบายภูมิทัศน์ใหม่ภาคการเงินไทย ธนาคารแห่งประเทศไทยมีนโยบายที่จะเพิ่ม virtual bank เป็นผู้ให้บริการประเภทใหม่ และในปี 2566 ธนาคารแห่งประเทศไทยได้เปิดรับฟังความคิดเห็นต่อแนวทางการอนุญาตให้จัดตั้งธนาคารพาณิชย์ไร้สาขา (virtual bank) ซึ่งเป็นธนาคารเสมือนที่ให้บริการผ่านช่องทางดิจิทัลเป็นหลักและไม่อนุญาตให้จัดตั้งสาขาหรือมีสาขาอิเล็กทรอนิกส์ของตนเอง โดยมีเป้าหมายให้ผู้เข้ามาประกอบธุรกิจธนาคารพาณิชย์ไร้สาขา ใช้เทคโนโลยี ข้อมูลที่หลากหลาย และความเชี่ยวชาญทางดิจิทัลในการนำเสนอบริการทางการเงินรูปแบบใหม่ (new value proposition) ผ่านช่องทางดิจิทัลอย่างมีประสิทธิภาพ และตอบโจทย์ความต้องการของลูกค้าได้ดียิ่งขึ้น โดยส่งเสริมการเข้าถึงบริการทางการเงิน สร้างประสบการณ์การใช้บริการทางการเงินที่ดีแก่ลูกค้า และกระตุ้นให้เกิดการแข่งขันในระบบสถาบันการเงินอย่างเหมาะสม การค้นคว้าอิสระนี้มุ่งศึกษาถึงหลักเกณฑ์การขออนุญาตจัดตั้งธนาคารเสมือนตามกฎหมายของต่างประเทศ ได้แก่ เขตบริหารพิเศษฮ่องกง และสาธารณรัฐสิงคโปร์ เปรียบเทียบกับหลักเกณฑ์การขออนุญาตจัดตั้งธนาคารพาณิชย์ของประเทศไทย และแนวทางการอนุญาตให้จัดตั้งธนาคารเสมือน (หรือธนาคารพาณิชย์ไร้สาขา) ของธนาคารแห่งประเทศไทย โดยผลการศึกษาจะนำไปสู่ข้อเสนอแนะทางกฎหมายต่อแนวทางการกำหนดหลักเกณฑ์การขออนุญาตจัดตั้งและการกำกับดูแลธนาคารเสมือนของประเทศไทย ที่เน้นรักษาสมดุลระหว่างการสนับสนุนนวัตกรรมเพื่อประโยชน์ของผู้ใช้บริการและการบริหารความเสี่ยงอย่างเหมาะสม เพื่อให้ประเทศไทยมีกฎหมายที่สามารถรองรับการเติบโตของธุรกิจธนาคารเสมือนในยุคดิจิทัลได้อย่างเหมาะสมกับรูปแบบธุรกิจ สภาพแวดล้อมทางเศรษฐกิจ และสอดคล้องกับแนวทางการกำกับดูแลที่เป็นสากล
DOI: 10.14457/tu.the.2022.1505
title: การใช้ระบบอาวุธอัตโนมัติภายใต้กฎหมายมนุษยธรรมระหว่างประเทศ

description: ในปัจจุบัน การพัฒนาทางเทคโนโลยีปัญญาประดิษฐ์ (Artificial Intelligence) มีความก้าวหน้าและมีบทบาทสำคัญต่อการพัฒนาประเทศ ไม่ว่าจะเป็นด้านอุตสาหกรรม ด้านเศรษฐกิจ ด้านการศึกษา ด้านสุขภาพ และความมั่นคง การพัฒนาทางเทคโนโลยีปัญญาประดิษฐ์ไม่เพียงแต่เข้ามามีบทบาทในการเปลี่ยนแปลงทางด้านเศรษฐกิจ การเมืองและสังคมเท่านั้น แต่ยังมีบทบาทสำคัญต่อการเปลี่ยนแปลงทางด้านปฏิบัติการทหาร ด้วยศักยภาพในการพัฒนาปัญญาประดิษฐ์และระบบอัตโนมัติที่ก้าวหน้าจนสามารถเรียนรู้จากข้อมูลและประสบการณ์ทำให้สามารถตัดสินใจได้เอง ทำให้นักการทหารในปัจจุบันมีการนำเทคโนโลยีปัญญาประดิษฐ์มาใช้ร่วมกับอาวุธตามแบบเพื่อเพิ่มประสิทธิภาพในการสู้รบหรือพัฒนาเป็นอาวุธเพื่อใช้ในการสู้รบหรือที่เรียกว่า ระบบอาวุธอัตโนมัติ (Autonomous Weapon Systems) ด้วยการที่ระบบอาวุธอัตโนมัตินั้นเป็นระบบอาวุธที่มีความเป็นอิสระจากการควบคุมของมนุษย์ การใช้ระบบอาวุธดังกล่าวในสถานการณ์การขัดกันด้วยอาวุธจึงทำให้เกิดความท้าทายต่อการใช้กฎหมายมนุษยธรรมระหว่างประเทศในกรณีดังกล่าว ทั้งจากความท้าทายในทางข้อเท็จจริงที่เกิดจากการใช้ระบบอาวุธอัตโนมัติเองเช่นในเรื่องของขีดความสามารถของระบบอาวุธอัตโนมัติในการแยกแยะเป้าหมายที่ได้รับความคุ้มครองตามกฎหมายมนุษยธรรมระหว่างประเทศออกจากเป้าหมายที่ได้รับความคุ้มครอง หรือจากความท้าทายในทางข้อกฎหมายของกฎหมายมนุษยธรรมระหว่างประเทศที่มีอยู่ในปัจจุบันซึ่งมุ่งบังคับกับพลรบและผู้ที่ไม่ใช่พลรบที่เป็นมนุษย์ ตลอดจนการที่ยังไม่ได้มีการกำหนดนิยามของระบบอาวุธอัตโนมัติที่เป็นที่ยอมรับโดยทั่วไปตามกฎหมายมนุษยธรรมระหว่างประเทศนั้นอาจทำให้เกิดช่องว่างในการตีความการบังคับใช้กฎหมายมนุษยธรรมระหว่างประเทศกับระบบอาวุธดังกล่าวจากการศึกษาพบว่าการใช้ระบบอาวุธอัตโนมัติในสถานการณ์การขัดกันด้วยอาวุธอยู่ภายใต้กฎหมายมนุษยธรรมระหว่างประเทศ และการใช้ระบบอาวุธอัตโนมัติจะต้องปฏิบัติตามหลักการพื้นฐานของกฎหมายมนุษยธรรมระหว่างประเทศ ได้แก่ หลักความจำเป็นทางทหาร หลักการแยกแยะ หลักความได้สัดส่วน และหลักความทุกข์ทรมานเกินความจำเป็น อย่างไรก็ตามขีดความสามารถของระบบอาวุธอัตโนมัติในการปฏิบัติตามกฎหมายมนุษยธรรมระหว่างประเทศขึ้นอยู่กับขีดความสามารถ และมาตรฐานของระบบปัญญาประดิษฐ์ที่ติดตั้งในระบบอาวุธอัตโนมัติ ผู้เขียนจึงเห็นว่าควรมีการกำหนดหลักเกณฑ์ของกฎหมายมนุษยธรรมระหว่างประเทศในการใช้อาวุธอัตโนมัติเป็นการเฉพาะ เพื่อให้ครอบคลุมถึงการใช้ระบบอาวุธอัตโนมัติ โดยในหลักเกณฑ์ดังกล่าวควรมีเนื้อหากำหนดมาตรฐานของระบบอาวุธอัตโนมัติ อีกทั้งจะต้องกำหนดหน้าที่และความรับผิดของผู้ใช้ระบบอาวุธดังกล่าวให้ชัดเจนเพื่อแก้ไขปัญหาการกำหนดความรับผิดในกรณีที่เกิดการละเมิดกฎหมายมนุษยธรรมระหว่างประเทศ
DOI: 10.4121/428049a0-cb40-43d4-bf58-4276ede13402
title: LaMnO3, SrRuO3 database for force field training underlying the publication: Phase transitions of LaMnO3 and SrRuO3 from DFT+U based machine learning force fields simulations

description: This data set contains the collection of ab initio data (ML_ABN) from calculations done on LaMnO3 and SrRuO3. From the paper: Jansen T., Brocks G., Bokdam M. Phys. Rev. B 2023<br>These structures have been selected with the on-the-fly Machine-Learning Force Fields method as implemented in VASP 6.3:Jinnouchi R., Lahnsteiner J., Karsai F., Kresse G., Bokdam M., "Phase transitions of hybrid perovskites simulated by machine-learning force fields trained on the fly with Bayesian inference", Phys. Rev. Lett. 122, 225701, (2019)<br>The data set is .zip file including the ML_ABN, INCAR, POSCAR, KPOINTS and ML_REG files for the following configurations:- LaMnO3 in the AFM configuration for U = 0,1,2 and 3.5 eV, - LaMnO3 with U = 3.5 eV for an intial FM and non-spin polzarized configuration. - SrRuO3 in FM configuration with U,J = 2, 0.6 eV and U = J = 0 eV<br><strong>FPdataviewer factsheets</strong>A high level overview of the ML_AB databases has been generated using the open-source FPdataViewer software. Each pdf file contains statistics related to the structures, energies and forces stored in the databases. The factsheet can be used to get a quick overview of the data stored in the database.
DOI: 10.4121/428049a0-cb40-43d4-bf58-4276ede13402.v3
title: LaMnO3, SrRuO3 database for force field training underlying the publication: Phase transitions of LaMnO3 and SrRuO3 from DFT+U based machine learning force fields simulations

description: This data set contains the collection of ab initio data (ML_ABN) from calculations done on LaMnO3 and SrRuO3. From the paper: Jansen T., Brocks G., Bokdam M. Phys. Rev. B 2023<br>These structures have been selected with the on-the-fly Machine-Learning Force Fields method as implemented in VASP 6.3:Jinnouchi R., Lahnsteiner J., Karsai F., Kresse G., Bokdam M., "Phase transitions of hybrid perovskites simulated by machine-learning force fields trained on the fly with Bayesian inference", Phys. Rev. Lett. 122, 225701, (2019)<br>The data set is .zip file including the ML_ABN, INCAR, POSCAR, KPOINTS and ML_REG files for the following configurations:- LaMnO3 in the AFM configuration for U = 0,1,2 and 3.5 eV, - LaMnO3 with U = 3.5 eV for an intial FM and non-spin polzarized configuration. - SrRuO3 in FM configuration with U,J = 2, 0.6 eV and U = J = 0 eV<br><strong>FPdataviewer factsheets</strong>A high level overview of the ML_AB databases has been generated using the open-source FPdataViewer software. Each pdf file contains statistics related to the structures, energies and forces stored in the databases. The factsheet can be used to get a quick overview of the data stored in the database.
DOI: 10.5281/zenodo.10275706
title: Plagiarm A Size Face Male CEO's Performance and Masculinity: The Mediating Effect of Earnings Management

description: Plagiarm A Size Face Male CEO's Performance and Masculinity: The Mediating Effect of Earnings Management
DOI: 10.5281/zenodo.10275707
title: Plagiarm A Size Face Male CEO's Performance and Masculinity: The Mediating Effect of Earnings Management

description: Plagiarm A Size Face Male CEO's Performance and Masculinity: The Mediating Effect of Earnings Management
DOI: 10.6084/m9.figshare.24752046
title: Geochemical data of collected samples

description: Geochemical characterization of samples analyzed
DOI: 10.6084/m9.figshare.24752046.v1
title: Geochemical data of collected samples

description: Geochemical characterization of samples analyzed
DOI: 10.6084/m9.figshare.24752052
title: <b>The carry-over effect of physical activity in pro-environmental behavior</b>

description: This research with three distinct studies examined the potential carry-over effect and its mechanism between two highly goal-driven behaviors, namely physical activity behavior and pro-environmental behavior.
DOI: 10.17632/wcgb56rr45.1
title: all earth data

description: Data file
DOI: 10.17632/wmzfrd5zvh.1
title: Alignment and Validation in Automatic Video Generation through Feedback Loops

description: In this research endeavor, a comprehensive framework has been devised for the automated generation of videos facilitated by user input. The pivotal stages in the process of Automatic Video Generation are delineated below: Media Dataset Construction: The foundational step involves the establishment of a diverse media repository, encompassing images, videos, and audio, serving as the underpinning for video synthesis. Pre-Algorithmic and Pre-processing Procedures: Leveraging Natural Language Processing (NLP) and regular expressions, this phase entails the purification, formatting, and transformation of textual data to facilitate subsequent processing. Text Segmentation Algorithm: This algorithm dissects textual content into manageable segments, such as sentences or paragraphs, aiding in the identification of crucial elements for constructing video sequences. Entity Identification: This stage encompasses the extraction and categorization of named entities and pertinent information from textual content, guiding the process of video creation. Query Engine Queries: The generation of context-driven queries from identified entities and relationships is conducted to retrieve suitable media resources from the dataset. Timeline Analysis: Critical for the logical assembly of videos, this step involves determining temporal relationships between text segments and media objects. Text and Media Integration: In the final phase, the amalgamation of text and media is executed using video editing software APIs or customized rendering engines, culminating in the production of the final video. Consequently, this methodological approach has facilitated the establishment of a public repository."